باتی آفریقا اؤلکه‌سی نیجریه‌نین گونئیین‌دکی آکوا ایبوم ایالتینده، بیر کیلسا‌دا دامین چؤکمه‌سی نتیجه‌سینده، ایلکین بیلگیلره گؤره 160 نفر اؤلدو.
حادثه، ایالتین مرکزی اویوداکی ریگنرس بیبله کیلسا‌سیندا، یوزلرجه انسانین توپلانتیغی سیرادا میدانا گلدی.
خسته‌خانا قایناق‌لاری، اؤزلرینه 160 نفرین جسدی‌نین گتیریلدیگینی، اؤلن‌لرین ساییسی‌نین آرتماسین‌دان قایغی دویدوقلارینی  ایفاده ائتدی.
اسقف آکان ویکس ایسه تیکیمی هله بیتمه‌میش اولان کیلسا‌نین چاتی‌سی‌نین چؤکمه‌سی نتیجه‌سینده اؤلن‌لرین ساییسی‌نین 200 نفره یاخین اولدوغونو آچیقلادی.
دامی چؤکن کیلسا‌دا آختارما قورتارما ایشلری داوام ائدرکن، حادثه اثناسیندا ایچریده اولان ایالت والی‌سی اودوم امانوئل حادثه‌دن یارا آلما‌دان قورتولدو.
والی سؤزچوسو اکرته اودوه، ایالت رهبرلیگی‌نین حادثه ایله علاقه‌لی سوروشدورما آچاجاغینی بیلدیردی.
نیجریه‌نین لاگوس شهرینده، 12 سپتامبر 2014.جو ایلده بیر کیلسا‌دا ده داوام ائدن یئنیلمه ایشلری سیراسیندا بنزر بیر حادثه‌ده 116 نفر حیاتینی ایتیرمیشدی.
